Caz strigator la cer intr-o clinica de recuperare a copiilor cu autism, din Bucuresti. Mama unui baietel sustine ca, dupa sedintele de terapie, in loc sa fie mai bine, fiul sau a devenit agresiv.

Pentru ca nu a primit o explicatie, femeia i-a montat un microfon. Ce a descoperit ulterior a inspaimantat-o. Inregistrarile arata cum terapeutii ii incurajeaza pe cei mici sa se loveasca intre ei, ori ii ameninta ca ii vor fi inchide singuri intr-o camera daca nu se cumintesc. Reprezentantii clinicii de recuperare a copiilor cu autism neaga toate acuzatiile.

Inregistrare

Terapeut: Ce cauti?

Copil: El m-a lovit aici...

Terapeut: Loveste-l inapoi!

Copilul, plangand: El m-a lovit aici!

Terapeut: Loveste-l si tu!

Aceasta scena, inregistrata, face parte dintr-o presupusa sedinta de terapie pentru copiii care sufera de autism. Baietelul implicat in poveste, are 6 ani, iar parintii l-au dat la aceasta clinica privata din Capitala tocmai pentru a-i pregati integrarea in scoala.

Inregistrare

Terapeut: Plangi! Dar crezi ca mie imi pasa? O sa te inchid intr-o camera

Copil: Nuuu!

Terapeut: Sa te las acolo pana maine si sa tipi pana maine!

Citește și Scandal la o gradinita din Brasov. O fetita de cinci ani ar fi fost atinsa in zonele intime de un educator

Dupa 6 luni, parintii au observat schimbari grave in comportamentul minorului. Devenise agresiv, iar pe corp avea semne. Copilul incepuse sa se automutileze. "Se musca de maini si el nu mai facuse lucrul acesta" a martusit mama copilului.

Cand au inteles ca ceva este in neregula parintii i-au montat copilului un microfon. "Mi-am dat seama ca acolo nu era un grup de terapie. Copiii aceia nu lucrau in grup, nici macar nu comunicau intre ei", a explicat mama copilului.

Familia a confruntat psihologul clinicii cu inregistrarile. Aceasta a negat acuzatiile, dar s-a oferit sa le inapoieze banii pentru cursuri. Acestia NU au acceptat si au inaintat cate o plangere la Colegiul Psihologilor, dar si la Politie.

"Nu putem sa intelegem sub nici o forma apelarea la un astfel de demers, pe care noi il consideram nelegal, in sensul de a aduce niste discutii dintr-un spatiu terapeutic pur privat, este vorba de copii cu probleme medicale speciale, intr-un spatiu public", a spus avocatul clinicii.

"Eu imi doresc doar atat: ca ceilalti parinti sa aiba mare grija unde merg sa faca terapie", a sustinut mama copilului. In prezent, doua anchete sunt pe rol: atat la Colegiul Psihologilor cat si la Politie.

